Santeri Virtanen

**Santeri Eemil Virtanen** (s. 11. toukokuuta 1999 Kirkkonummi) on suomalainen jääkiekkoilija, joka pelaa SM-liigajoukkue Kiekko-Espoossa. Hän toimii joukkueen varakapteenina. Virtanen on pelipaikaltaan keskushyökkääjä, mutta hän osaa pelata myös laidassa.

## Ura
### Seuraura
Virtanen on Salo HT:n kasvatti. Hän siirtyi juniorina sittemmin TuToon. Virtanen toimi kaudella 2013–2014 seuran C-nuorten varakapteenina. Hän voitti tehoilla 13+15=28 koko C-nuorten SM-karsintojen pistepörssin. C-nuorten SM-karsinnoissa Virtanen oli tehoilla 20+31 TuTon paras pistemies ja syöttäjä ja hän jakoi joukkueen sisäisen maalipörssin voiton Valtteri Virtasen kanssa. Kaudeksi 2014–2015 Virtanen siirtyi Turun Palloseuraan, jossa hän pelasi pääasiassa seuran B-nuorissa. Virtanen sai tililleen otteluita myös A-nuorissa ja hän vahvisti myös TPS:n C-nuoria, joiden paras maalintekijä Virtanen oli pudotuspeleissä Lauri Pajuniemen kanssa kolmella osumallaan. Kauden 2015–2016 hän pelasi myös suurimmaksi osaksi seuran B-nuorissa.

Ak Bars Kazan varasi Virtasen ensimmäisellä kierroksella 17. pelaajana . Samana kesänä hänet varasi myös Dubuque Fighting Saints 102. pelaajana USHL:n varaustilaisuudessa 2016. Virtanen loukkasi olkapäänsä Ivan Hlinkan muistoturnauksessa elokuussa 2016 ja hän oli sivussa seuraavan vuoden alkupuolelle asti. Vaikka Virtanen ei pelannut alkukaudella 2016–2017 missään, hän sai kuitenkin kutsun USHL Top Prospects Gamesiin joulukuussa 2016. Virtanen ei kuitenkaan ehtinyt kuntoutua tammikuussa 2017 pelattuun tähdistöotteluun. Hän siirtyi kuntouduttuaan TPS:n A-nuorten vahvuuteen ja ehti ehti pelata joukkueessa viisi runkosarja- ja kolme pudotuspeliottelua. Virtanen vahvisti myös seuran B-nuoria kolmessa pudotuspeliottelussa.

Winnipeg Jets varasi Virtasen neljännellä kierroksella 105. pelaajana . Hän siirtyi kaudeksi 2016–2017 Virtasen vuotta aiemmin varanneen Dubuque Fighting Saintsin USHL-joukkueeseen. Kaudeksi 2018–2019 hän palasi Suomeen ja siirtyi vuoden mittaisella SM-liigasopimuksella Saimaan Palloon. Virtanen teki liigadebyyttinsä runkosarjan avauskierroksella 14. syyskuuta 2018 vieraissa KooKoota vastaan. Hänet merkittiin SaiPan nelossentteriksi laidoilleen Elmeri Kaksonen ja Roy Radke. Virtanen sai ottelussa jääaikaa 13.45 minuuttia ja hän keräsi teholukeman +1. Liigauransa avausmaalin Virtanen teki 20. lokakuuta 2018 vieraissa Oulun Kärppiä vastaan. Tammikuussa 2019 Virtanen teki kaksivuotisen jatkosopimuksen SaiPan kanssa. Kaikkiaan hänen tulokaskautensa toi 40 runkosarja- ja kolmessa pudotuspeliottelussa tehot 5+5=10.

Kausi 2019–2020 Virtasella jäi rikkonaiseksi, kun hän kärsi edellisenä kesänä ja harjoituskaudella loukkaantumisista. Virtanen joutui myös syyskuussa yli kuukaudeksi sivuun. Hän pelasi runkosarjassa lopulta vain 35 ottelua tehden kymmenen tehopistettä. Kesken kauden 2020–2021, SM-liigan siirtotakarajalla maaliskuun 2021 vaihteessa Virtanen siirtyi kevääseen 2023 asti kestävällä sopimuksella Tampereen Ilvekseen. Ennen tätä hän oli pari viikkoa sivussa, kun Virtanen sai koronavirustartunnan oltuaan Suomen A-maajoukkueen mukana Beijer Hockey Gamesissa. Virtanen ehti pelata Ilveksessä yhden ottelun, mutta hänen toipumisensa otti kuitenkin takapakkia, eikä Virtanen päässyt loppukaudella enää täyteen pelikuntoon.

Virtanen nimettiin kaudeksi 2021–2022 Ilveksen varakapteeniksi. Kausi 2021–2022 hänellä jäi terveydellisistä syistä vain 22 ottelun mittaiseksi ja se päättyi Virtasen osalta tammikuussa 2022. Hän kertoi maaliskuussa *[[MTV Urheilu]]n* haastattelussa saaneensa talvella toisen sydänlihastulehduksensa, joiden Virtasen epäiltiin saaneen jälkioireina hänen edellisenä keväänä sairastamastaan koronavirustaudista. Virtanen voitti kauden päätteeksi kuitenkin SM-pronssia. Kaudella 2022–2023 hän teki pronssiottelussa 20. huhtikuuta 2023 Helsingin IFK:ta vastaan Ilveksen 3–2-voittomaalin, joka ratkaisi joukkueelle SM-pronssin. Jaakko Sirén valitsi Virtasen ottelun Alumnien tähtien ykköstähdeksi. Helmikuussa 2023 hän teki seuran kanssa 1+1-vuotisen jatkosopimuksen. Kausi 2023–2024 Virtasella jäi jälleen rikkonaiseksi, kun hän joutui lokakuussa 2023 yli kuudeksi viikoksi sivuun ylävartalovamman vuoksi. Tammikuussa 2024 Virtanen loukkaantui uudelleen ja hän pelasi kahden kuukauden aikana vain kolme peliä, kunnes Virtanen palasi kaukaloihin puolivälieräsarjan aikana.

Huhtikuussa 2024 Ilves tiedotti, että seura ei käytä Virtasen sopimuksessa ollutta optiota. Viisi päivää myöhemmin hänen vahvistettiin siirtyvän kaudeksi 2024–2025 kaksivuotisella sopimuksella SM-liigaan nostettuun Kiekko-Espooseen. Virtanen pelasi varsin ehjän kauden ja Jatkoaika.com-verkkolehden toimittaja Eero Hurmerinnan mukaan hän onnistui ottamaan uuden askeleen urallaan. Virtanen teki runkosarjassa 51 ottelussa tehot 11+21=32. Hän voitti myös Kiekko-Espoon sisäisen tehotilaston lukemalla +14. Pudotuspeleissä Virtanen pelasi viisi ottelua tehden kaksi maalia. Kaudeksi 2025–2026 Virtanen nimettiin Kiekko-Espoon varakapteeniksi. 

### Maajoukkueura

Virtanen pelasi alle 20-vuotiaiden MM-kilpailuissa vuonna 2019, jolloin hän voitti maailmanmestaruuden. Virtanen pelasi myös alle 18-vuotiaiden MM-kilpailuissa vuonna 2017, jolloin hän voitti hopeaa. Virtanen ratkaisi Suomelle välieräpaikan tehtyään puolivälieräottelussa Tšekkiä vastaan joukkueen 6–5-voittomaalin jatkoajalla ajassa 69.02.

Virtanen pelasi myös alle 18-vuotiaiden Ivan Hlinkan muistoturnauksessa vuonna 2016. Hän on toiminut myös alle 16-vuotiaiden maajoukkueen kapteenina. Yhteensä Virtanen on pelannut 20 nuorten ja 28 poikien maaottelua.

Suomen A-maajoukkueessa Virtanen on pelannut kaksi ottelua ilman tehopisteitä. Hän teki A-maajoukkuedebyyttinsä Beijer Hockey Gamesissa 13. helmikuuta 2021 Ruotsin Malmössä Tšekkiä vastaan. Virtanen merkittiin Suomen nelosketjun vasempaan laitaan Hannes Björnisen ja Kasper Björkqvistin viereen.

## Pelityyli
Jo lakkautetun *Kiekkoareena*-verkkolehden toimittajan Miika Arposen mukaan Virtanen on isokokoinen hyökkääjä, joka osaa käyttää kokoaan hyväksi. Arposen mukaan hänen vahvuuksiaan on myös pelinlukutaito ja sijouttuminen. Virtasen heikkouksiksi on mainittu ensimmäiset potkut, vaikka hänen luistelu ei ole varsinaisesti hidasta. *Last Word on Sports* -verkkosivun Ben Kerr on luonnehtinut Virtasta myös voimahyökkääjäksi ja verrannut häntä pelityyliltään Jori Lehterään.

Virtasen aiemman seuran Ilveksen urheilutoimenjohtaja Timo Koskela luonnehti hänestä maaliskuussa 2021:

## Muuta
Virtasen siskot Salla ja Saana ovat pelanneet lentopallon Mestaruusliigaa LP Viestissä. Santeri Virtasen kumppani on entinen taitoluistelija Jenni Saarinen. Pariskunnalle syntyi esikoispoika joulukuussa 2024.

Virtanen on maininnut Bluesista lapsuuden suosikkipelaajakseen Martin Kariyan, jonka kunniaksi hän valitsi Kiekko-Espoossa pelinumerokseen 75.

## Tilastot

## Lähteet
*
*
*

### Viitteet